open-index/open-wikipedia-markdown huggingface dataset:
ريدوان

**ريدوان** (بالنݣليزية: Redone) لي السمية الحْقيقية ديالو هي **نادر خياط** (تولد نهار 9 أبريل 1972 ف مدينة تطوان) هو مونتيج موسيقي وموزع وكتاتبي ديال الأغاني وموغني مغريبي، شد لجنسية سويدية عام 1991. عندو شوهرة عالمية ب لكتابة والإنتاج ديال أغاني جاست دانس، پوكر فييس، لعبة حب، آليخاندرو و باد رومانس، اللي تعتبرو من أكتر النجاحات العالمية للمغنية ليدي ݣاݣا.

نتج **ريدوان** بزاف ديال الأغاني اللي تعامل فيهم مع كليكة من المغنيين العالمين بحال: مايكل جاكسون، ليونيل ريتشي، كريستينا أݣيليرا، الشاب خالد، شاكيرا، ليدي ݣاݣا، جينيفر لوپيز، إيكون، إنريكيه إݣليسياس، نيكول شيرزينݣر، أشر، پيتبول، شون كينݣستون، دارين زانيار، باكستريت بويز، ميكا، كات ديلونا، سپايس كاوبوي، سيارا، ميلين فارمر، كيلي رولاند، جيسون ديرولو، كنزة فرح، ميليسا نكوندا، فار إيست موڤمينت، جستن بيبر، أليكسندرا بورك، هاڤانا براون، پاولينا روبيو، نيكي ميناج، تايو كروز، وان دايركشن، أڤا ماكس.

ريدوان دار شركة ديال التشجيل سماها 2101 للتسجيلات (2101 Records) مشاركها مع يونيفرسال ميوزيك العالمية، تعاون مع بزاف ديال الوجوه الشابة بحال المغني والمومتل الروسي أليكسي فوروبيوف اللي كتب ليه شلا أغاني اللي غناها فالتمتيل ديالو لروسيا فمسابقة الأغنية الأوروپية لعام 2012. كيما تعاون فعام 2013 مع المغني لمغريبي الصاعد فديك الوقيتة أحمد شوقي فلابلوم ديال حبيبي أنا أحبك مع مغني راب المريكاني بيتبول.

ترشح ريدوان لعشرا ديال الجوائز ݣرامي، فاز منها بتلاتة جوائز، كيما فاز بجائزة ݣراميس سويدية كمنتج السنة، واللي كتساوي فقيمتها جوائز ݣرامي المريكانية. كيما تكلاصا عام 2009 المونتيج لول فبيلبورد هوت 100، والكتاتبي التالت ديال الأغاني فالعلام وكتاتبي السنة من عند جمعية حقوق المؤلف المريكانية بي إم إي.

فيوليوز 2011 توشح من عند ملك لمغريب بوسام "الكفاءة الفكرية"، اللي كيتعتبر أعلى مراتب الشرف فبلادو لمغريب.
## مصادر

تصنيف:زيادة 1972
تصنيف:مغني مغريبي
تصنيف:مقالات فيها مصدر و 3000 بايت
تصنيف:ناس حيين
تصنيف:مومتيلين مغاربا د لقرن 21
تصنيف:مومتيلين د لأفلام مغاربا
تصنيف:مومتيلين د تلفازة مغاربا
تصنيف:ناس د تطوان
تصنيف:مومتيل مغريبي
الله (كلمة)

تصغير|كلمة "الله" مكتوبة بالخط العربي
ف اللغة العربية، كلمة الله أصلها عربي، ستعملوها العرب قبل الإسلام و كيتعتبر الله هو الإله الحق لي تاق الانسان به من آدم ل دابا وقبل الإسلام وغالب المسلمين.

ف الدارجة باش تهدر على الرب تقدر تستعمل كلمة الله، و كتنطق غالبا فوسط الجملة لَّاه.

## مصادر


تصنيف:مصطلحات إسلامية
تصنيف:اللوغة لعربية
تصنيف:أرتيكلات فيهوم موشكيل بسباب عطاشة 3.1
مسلم

تصغير|مسلمين شناوا
**المسلم** هو بنادم اللي كيتيق بالله أنو رب و إله واحد، وكينفي الربوبية ول الألوهية لغيرو، و كتبع الإسلام كدين، و كيتبع محمد كنبي و رسول، و كيتيق بالقرآن. كيشكلو المسلمين كتر من 2 مليار بنادم.

كيتكونو المسلمين من أصول و قوميات مختالفين، و فمنطقة شمال افريقيا و الشرق الأوسط كيشكلو 91٪ من سكان بلدان هاد المنطقة.

## المسلمين ف العالم
مركز|تصغير|500x500بك|نسبة السكان المسلمين ف ڭاع بلايص العالم.

## المسلمين و الجوامع ف العالم د الڭور


* ميريكان
** عدد السكان 305 مليون
** منهم 11.2 مليون مسلم
** عدد الجوامع 1.900
* ألمانيا
** عدد السكان 82 مليون
** منهم 6.3 مليون مسلم
** عدد الجوامع 2.600
* فرنسا
** عدد السكان 65 مليون
** منهم 5 ملايين مسلم
** عدد الجوامع 2.100
* المملكة المتحدة
** عدد السكان 62 مليون
** منهم 6.2 مليون مسلم
** عدد الجوامع 1.500
* سپانيا
** عدد السكان 46 مليون
** منهم 1.8 مليون مسلم
** عدد الجوامع 454
* كندا
** عدد السكان 34 مليون
** منهم 2 مليون مسلم
** عدد الجوامع 1,980


## شوف حتى

* مسلمين بلا طائفة
* طائفة (إسلام)
* ليستة ديال عدد لمسلمين ف كل بلاد
* عيد إسلامي
* عالم إسلامي


## مصادر


تصنيف:لإسلام
تصنيف:مقالات فيها مصدر و 3000 بايت
تصنيف:هوية دينية
نبيل درار

**نبيل درار** (بلفرانساوية Nabil Dirar)، كوايري مغريبي تيلعب ف لپوسط ديال ضهير ليمن، مزيود نهار 25 فبراير 1986 فمدينة الدار البيضا فلمغريب، كان تيلعب مع شباب لموحمدية. ولكن فسخ معاه الكونطرا من بعد ما لعب معاه ماطش واحد.

## الصغر ديالو وحياتو
تولد نبيل درار فمدينة الدار البيضا بلمغريب قبل ما بهاجر هو ولفاميلا ديالو لبلجيكا. فاميلتو ما فحالهاش حيت توفى باه يا الله عندو عام. داكشي اللي خلى مو تخرج تخدم فالميناج باش تقري ولادها اللي هوما حضاش ديال الخوت (7 د دراري و 4 د البنات) فلول غير بوحدها بلا عوين. و من بعد بالمعاونة ديال خوتو. هكا كبر درار و دوز الصغر ديالو فلميزيرية، هادشي خلى نبيل يكره المدرسة والامتحانات فالصغر ديالو. ما كانتش شي حاجة شاغلة لو البال كتر من الكورة. و واخا ضروف صعيبة جاب ضبلوم فالميكانيك.
تيتعبر مبارك بوصوفة، الصديق الموقرب ديال نبيل درار. فشتنبر 2012، خلص درار البروصي و حيدو ليه البيرمي  لمدة خمسطاعشر يوم بعد ما وقف طوميبيلتو فالطريق ديال صحاب البيكالات قبل ما يخرج من نادي موناكو، وحدين خرين ݣالو باللي السبب كان هو السرعة.
## حياتو شخصية
فعام 2011 تجوج نبيل درار من واحد البنت مغريبية سميتها هند  من بعد تزات عندو بنت سماها ليانا فعام 2012 الشي اللي خلاه يوقف ليلتزام دولي ديالو مع المغرب.
## مصادر

تصنيف:زيادة 1986
تصنيف:كوايري مغريبي
تصنيف:ناس حيين
تصنيف:بيوغرافيا د رجال
تصنيف:كوايري بلجيكي
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
تصنيف:لعابا د كاس لعالم 2018
تصنيف:بلجيكيين من أصل مغريبي
تصنيف:رياضيين من أصل مغريبي
إقليم

[وصلة=https://en.wikipedia.org/wiki/File:The_Roman_Empire_ca_400_AD.png|تصغير|[لإمبراطورية الرومانية و التقسيمات لإدارية ديالها]]
**لإقليم** هوّ مصطلح لي كيشير تقريبا ديما ل تقسيم إداري ف شي بلاد ؤلا دولة مولات سيادة. هاد لكلمة أصلها من ليونانية لبالية κλίμα، *كليما*، لي كاتعني "هبطة" ؤلا "منطقة". ف لمغريب كيتخدم تا مصطلح *پروڤانس* Province لفرانساوي لي جاي من اللاتينية Provincia، و كان ديجا مخدم من لوقت ديال لإمبراطورية الرومانية (شوف إقليم موريطانية الطنجية). ف بعض لبلدان، لمصطلح ديال پروڤانس كيتقصد بيه لمناطق ف شي بلاد لي برا لعاصيمة (متلا ف التعبير لفرانساوي en province). لإقليم يقدر يكون عندو أصول تاريخية و إتنية ف شي منطقة لي كاتجمع شي قبيلة ؤلا شعب محلي، و يقدر يكون تقسيم إداري و جغرافي حرفي ماعندو تا شي أصل تاريخي ؤلا تقافي.

كاينين بلايص بحال ف كانادا و پاكيستان، لي لإقليم كيمتع فيهوم ب ستيقلالية على السلطة لمركازية ديال الدولة، و بلايص خرين فين ماكاتكون عندو تا شي ستيقلالية.

## مصادر


تصنيف:نواع التقسيمات لإدارية
تصنيف:جغرافيا
تصنيف:مقالات فيها مصدر و علاين 3000 بايت
لحسين جانطي

**الرايس لحسين بن عبد الله بن براهيم أومالك**، لمعروف ب سميت **لحسين جانطي** (بتاشلحيت: **ⵍⵃⵓⵙⵉⵏ ⵊⴰⵏⵟⵉ**، تولد عام 1900 - مات نهار 20 دجنبر 1975) كان مغني و شاعر و رايس مغريبي من قبيلة إشتوكن، تيغني بالشلحة على لوتار و الرباب. جانطي كان معروف بسميت الشاعر لمقاوم ولاّ الرايس د لمقاومة.
## لأصل د سميتو
ملّي كان صغير، خدم لحسين عند واحد لفرانساوية، و كان مهدب و ضريّف معاها، و سمّاتو "جونتي" (اللي هي ضريّف ب لفرانساوية). داكشي علاش بداو الناس كيسمّيو جانطي.
## حياتو
تولد لحسين جانطي عام 1900 ف دوار "إمزيلين" ف النواحي د بيوݣرى، ف لقبيلة د إشتوكن ف سوس. من صغرو كانت عزيزة عليه لموسيقا و كان كيضرب لوتار و الرباب. ولكن حيت كانت عائلتو ما فحالهاش، مشا للدار لبيضا هو و خوه مبارك باش يخدمو. تمّا بانليه لإستعمار و شاف لفرق بين لعيشة د لمغاربة و لفرانساويين اللي مستعمرينهوم.

من ديك الساعة جا للحسين لحس لوطني، خرج من لخدمة و ولاّ رايس تيدور ف لمدون و الدواور و تيخرّج لقصايد على لإستعمار و لخونة، و تيشجع الناس باش يناضلو و يتورو. بسباب هاد لمقاومة ديالو، دخل جانظي بزاف د لمرات للحبس، ف الدار لبيضا و تيزنيت و أڭادير. آخر مرّة تسجن كانت ف 1953 و موراها دارتو فرانسا ف لإقامة بزز ف الدوار ديالو، اللي بقا فيه تا ستاقل لمغريب ف 1956.
## كتوبا عليه
ف 2015، خرّج محمد مستاوي كتاب فيه 122 صفحة ب لعربية، سميتو "منتخبات من شعر المقاوم الرايس الحسين جانطي"، تيهضر على لقصايد والشعر اللي كتب لحسين جانطي ضد لإستعمار لفرانساوي.
## مصادر

تصنيف:بيوغرافيا د رجال
تصنيف:مغني بتاشلحيت
تصنيف:زيادة 1900
تصنيف:وفيات 1975
تصنيف:شاعير مغريبي
تصنيف:مقالات فيها مصدر و 3000 بايت
مزاح

**المزاح** (السمية لعلمية: *إيريوبوطريا جاپونيكا* **Eriobotrya Japonica**) هي واحد الشجرة دايمة الخضورة اللي كاتزرع ب طريقة تجارية ؤلا ف الديور على ود التمرة الليمونية ديالها اللي كاتشبه للمشماش. كاين اللي كايشرب حتى الوراق ديالها ف أتاي.

المزاح كايناتمي ل عائلة الورديات Rosaceae ؤ أصلو من جنوب وسط الشينوا. فالجاپون المزاح كايعيطو ليه بيوا (枇杷, びわ) ؤ كانو كايزرعوه من هادي 1000 عام. المزاح ف وقتنا ولا كايتزرع ف ݣاع البلايص اللي عندهم مناخ علاين-إستوائي ؤلا عندهم مناخ معتادل.

## التمرة
التمرة د المزاح (مفرد: المزاحة) على غير العادة، هي من بينات التمار اللي النوّار ديالها كايبان ف الخريف ؤلا بداية الشتا ؤ الغلة ديالها كاتتمر ف أي وقت من بداية الربيع تال بداية الصيف. النوّار ديال المزاح كايكون بيض ؤ الوسع ديالو 2 سم، ؤ كايكونو فيهم خمسة البتلات ؤ اللي كاينوضو ف عثكول يابس د تلاتة تال عشرة د النوّارات. النوّار ديالو عندو ريحة حلوّة ؤ مجهدة اللي ممكن تشمها من بعيد.

الفاكهة د المزاح كاتنوض ف عناقد ؤ الشكل ديالها كايكون ؤڤال، مضورة، ؤلا بحال الشكل د الخوخ، الطول ديالها 3 تال 5 سم، ؤ القشرة ديالها كاتكون رطبة ؤ اللون ديالها غالبا ليموني ؤلا صفر بحال اللون د المشماش ؤ بعض المرات كاتكون شي شوية حمرة.

كولّة مزاحة كايكونو فيها من واحد تال عشرة د البويضات، ؤ على الغالب كايكونو من تلاتة تال خمسة. بزاف من دوك البويضات كايتمرو ؤ يوليو علفات قهويين كبار.

## تصاور
تصغير|ڤيديو د شجرة المزاح


فيشي:Pomological Watercolor POM00001040.jpg|التشريح د تمرة المزاح
فيشي:Ripe single seeded loquats.jpg|العبار د تمرة المزاح
فيشي:Louqat255.jpg|شجرة د المزاح تامرة
فيشي:BlossomingLoquat.jpg|النوّار د شجرة المزاح


## مصادر


تصنيف:شجرة د لفروتات
تصنيف:فروتات كيتكالو
تصنيف:أرتيكلات فيهوم جاپونية-تيكست د لوغة
تصنيف:أرتيكلات فيهوم الشينوية-تيكست د لوغة
تصنيف:مقالات فيها مصدر و 3000 بايت
المكتب الوطني للسكات د الحديد (المغرب)

**المكتب الوطني للسكات د الحديد** () هي مؤسسة عمومية مغربية عندها طابع صناعي وتجاري مسؤولة على النقل د السكة ف المغرب. كيوصل طول الشبكة السككية ل 3815 كيلومتر، و كيوصل طول الخطوط السككية 2295 كيلومتر، 137 محطة، 238 قاطرة، 585 عربة للمسافرين 49 تران كيدفع راسو، 5498 كاميو لنقل البضائع، و 64% من سكك كاتمشى ب الضو

محمد ربيع الخليع هو الرئيس التنفيذي مور ما عينو الملك محمد السادس عام 2004.
## الشبكة السككية
[يمين|تصغير| [http://www.oncf.ma/ar/Pages/Accueil.aspx الشبكة د السكة د المكتب الوطني للسكات د الحديد]|155x155بك](https://ary.wikipedia.org/wiki/%D9%81%D9%8A%D8%B4%D9%8A:Rail_network_in_Morocco.svg)

## شوف حتى

* النقل د السكة ف المغرب
* وزارة التجهيز والنقل واللوجستيك والما

## مصادر

## ليان براني

* الموقع الرسمي للمكتب الوطني للسكك د الحديد


تصنيف:طرونسپور ب السكاك د لحديد ف لمغريب
تصنيف:قلدة تحتانية د السكاكي د التران ف لمغريب
محسن ناشط

**محسن ناشط** (مزيود ف 6 شتنبر 1995) كوايري و ممثل و موغني.

## لكاريير
تزاد ف مدينة الدار البيضا وبدا لمسيرة ديالو ف الكورة مع فريق وداد البيضاوي. مثل ف بزاف د لأفلام، اللخراني فيهوم خدا فيه دور البطولة مع سعيد الناصيري، لي هوّ فيلم نايضا. و مثل ف السيتكوم الرمضاني المعروف ب البوي مع سعيد ناصيري و ف كليپ أغنية جديدة ليه لي وصلات ملاين د لمشاهدات ف اللخر د كاس لعالم 2022 و أغنية نص ليل لي لقات نجاح كبير.

## مصادر

## مزاود
* حوار معا محسن ناشط ف دوزيم
* حوار ديال محسن ناشط معا Le 7TV

تصنيف:كوايري مغريبي
تصنيف:مغني مغريبي
تصنيف:مومتيلين د لأفلام مغاربا
تصنيف:ناس تزادو ف الدار البيضا
تصنيف:زيادة 1995
تصنيف:مقالات فيها مصدر و 3000 بايت
سعيد الناصري

**سعيد الناصري** (مزيود ف 25 شتنبر 1960)، ممثل و مخرج مغربي. من مواليد مدينة الدار البيضا، شارك ف عدة أفلام و سيتكومات كان هو لبطل ديالها، بان لمرة اللولة عام 1988. تشهر بأداء دورو الكوميدي "العوني".

## الحياة الشخصية
الأصل ديالو من **[[تامݣروت]]** بالزاوية الناصرية، من الشجرة الناصرية سيدي محمد بن ناصر والزاوية اللي كينتمي ليها كاينة فولاد سعيد. عندو ماجستير ف **إدارة الأعمال** (ب ولّا Master of Business Administration)، خدم مدة عام ف لمكتب الشريف د لفوسفاط سنة 1987 وخدم مدة سبع سنين فالبنك المغربي للتجارة والصناعة (BMCI). من بعد دار شركة إنتاج ديالو فالمجال الفني. عندو بنت دكتورة إسمها سارة.

## لكاريير

### فيلموڭرافيا

* ولد الدرب
* الباندية.
* لعب مع الذئاب.
* عبدو عند الموحدين.
* الخطاف.
* زوج للكراء.
* مروكي في باريس.
* سارة.
* الحمالة.
* أخناتون في مراكش.


### سيتكومات

* أنا وخويا ومراتو 1998
* أنا و مراتي و نسابي 1999
* عتجا 2001
* الربيب 2004
* العوني ج 1 2005
* العوني ج 2 2007
* نسيب الحاج عزوز 2009
* تبدال المنازل 2014
* البوي1 2019
* البوي2 2020
* زوجتك نفسي 2021
* البوي3 2022


## مصادر

تصنيف:زيادة 1960
تصنيف:مومتيلين د لأفلام مغاربا
تصنيف:مومتيلين د تلفازة مغاربا
تصنيف:ناس تزادو ف الدار البيضا
تصنيف:مومتيلين مغاربا د لقرن 20
تصنيف:مومتيلين مغاربا د لقرن 21
تصنيف:ناس حيين
تصنيف:مغاربا ف لبيزنيس
تصنيف:كوميديين مغاربا
النقل د السكة ف المغرب

بديل=|تصغير|خريطة السكك د الحديد ف المغرب
بديل=|تصغير|محطة التران د الرباط أݣدال
تصغير|محطة التران د الرباط أݣدال
بديل=|تصغير|محطة التران د طنجة المدينة
**النقل د السكة ف المغرب** هو قطاع حيوي و مُهم ف نقل المسافرين و السلعة، و كيشرف على هاد القطاع المكتب الوطني للسكات د الحديد، ولي مملوك بالكامل للحكومة المغربية. كان اعتمد المغرب استتمارات مالية كبيرة باش يجدد و يطور السكك د الحديد و البنايات د المحطات د التران الجديدة والعصرية و يشري ترانات سريعة و يصاوب خطوط سكات د الحديد ديالها.

ف عام 2020، فات عدد المسافرين 21 مليون مسافر، و تزاد  نقل 24.5 مليون طن ديال السلعة، لي فيها 16.4 مليون طن من الفوسفاط. حتى عام 2021، وصل طول شبكة السكك د الحديد 2295 كلم، و 585 عربة لنقل المسافرين.

## الخدمات
بديل=|تصغير|التران الفائق السرعة لي يربط بين طنجة و الدار البيضا
بديل=|تصغير|تران الأطلس بمحطة الدار البيضا المسافرين
تصغير|مقصورة تران الأطلس
تصغير|التران المكوكي السريع TNR

## الترانات

### ترانات البراق
رجع تران البراق السريع منين لي دشنوه ف 15 نونبر 2018 أول تران فائق السرعة ف القارة الإفريقية. وهو كيربط مدينة طنجة ب مدينة الدار البيضا، وكايوقف ف محطة القنيطرة و محطة الرباط أݣدال.

### ترانات الأطلس
[تصغير|محطة التران [الدار البيضا المينا]]
[تصغير|مقصورة الدرجة اللولة ف [تران البراق]]
ترانات الأطلس هي ترانات تابعة للمكتب الوطني للسكك د الحديد.

## مشاريع د المستقبل
تصغير|خطوط فائقة السرعة لي مخطط باش تدار ف أفق 2035.

من بين أهم المشاريع د المستقبل المكتب الوطني للسكات د الحديد بالمغرب هي:

* مشروع ربط مراكش و أݣادير بالسكك د الحديد.
* مشروع ربط مراكش والدار البيضا بالتران الفائق السرعة.
* بناء محطات تران جديدة بكل من مكناس، سطات، تازة، بوزنيقة، الصخيرات، النواصر، عين تاوجطات.
* نفق جبل طارق هو نفق للسكات د الحديد اقتارحوه باش يربط طنجة فالمغريب و سپانيا تحت مضيق جبل طارق.

## مصادر

## شوف حتى
* النقل ف المغرب

تصنيف:لمغريب
تصنيف:طرونسپور ب السكاك د لحديد ف لمغريب
تصنيف:طرونسپور ف لمغريب
تصنيف:مقالات فيها مصدر و 3000 بايت
المختبر الوطني د أرڭون

تصغير|منضر من السما ل مختبر أرڭون

**المختبر الوطني د أرڭون** (بالنڭليزية: **Argonne National Laboratory**) هو واحد السونطر د البحت ؤ التطوير اللي كاتمولو الحكومة الفيدرالية الميريكانية كاين ف مدينة ليمونت ف ولاية إلينويز ف ميريكان. تأسس ف 1946 ؤ كاتملكو وزارة الطاقة الميريكانية ؤ كتجيريه شركة UChicago Argonne LLC التابعة ل جامعة شيكاڭو. السطالاسيون د أرڭون هي أكبر مختبر ف الغرب الوسطاني د ميريكان من ناحية الحجم ؤ الضومين.

َأرڭون بدا ف إطار المختبر د الميطالوجي د جامعة شيكاڭو اللي جزء من السبب د التأسيس متاعو هو باش يديرو فيه الخدمة د إنريكو فيرمي على المفاعيلات النووية ف إطار مشروع مانهاتن ف وقيتة الحرب العالمية التانية. من مور الحرب، أرڭون غايتختار كا المختبر الوطني رقم واحد ف 1 يوليوز 1946. فالعقود اللولة متاعو، أرڭون كان كايركّز بالأساس على التخدام السلمي د الطاقة النووية؛ أغلب المحطات النووية التجارية فالعالم كايجع الفضل فيهم للأبحاث د أرڭون. اليوم كتر من 1000 عاليم كايديرو البحت العلمي ف المختبر د أرڭون ف عدد كبير د الضومينات، من بينهم: التخزان د الطاقة ؤ الطاقات المتجددة؛ البحت الفوندامونطالي فالفيزيك، الشيمي، ؤ علم المواد؛ المداومة البيئية؛ تاحساسبيت الهاربة supercomputing؛ ؤ لأمن الوطني.

أرڭون كان حل فرع صغير ديالو سمّاه المختبر الوطني د أرڭون فالشرق (أرڭون الشرقي) ف ولاية أيداهو حدا المختبر الوطني د الهندسة ؤ البيئة. ف 2005، اللابووات بجوج تميرجاو باش يولّيو سميتهم المختبر الوطني د أيداهو.

أرڭون داخل ف إطار الكولوار د الطيكنولوجيا ؤ البحت اللي غادي ؤ كايتوسّع.

## مصادر


تصنيف:الولايات المتاحدة د ميريكان
تصنيف:مقالات فيها مصدر و 3000 بايت
تيساع

**التيساع** ؤلا **لمساحة** هوّ لعبار ديال لمقدار ف لمكان لي شاد شي سطح (منطقة محدودة ف مستوى) ف جوج أبعاد. نقدرو نشوفو التيساع من منضور أخور بلي هوّ لمقدار ديال الصباغة لي كاتخص باش تكوڤري شي سطح ب طبقة وحدة. التيساع هوّ لموقابيل ديال الطول (ف بعد واحد) و ديال لحجم (ف 3 د لأبعاد). جوج شكال مختالفين يقدر يكون عندهوم نفس لعبار ديال التيساع.

ف السيستيم لعالمي د لعبرات، لعبرة لمعيارية ديال التيساع هيّ لميترو مربع. 1 م² كاتساوي التيساع ديال مربع طول ضلعو 1 ميترو.

الشكال التسطارية لبسيطة، بحال لمتلت، لكارو، الدوارة، و لمستطيل عندهوم صيغات ماطيماتيكية معروفة. الشكال لي معقدة كتر يقدرو يتحسبو التواسع ديالهوم ب تقسيمهوم ل متلتات، كارويات ؤلا مستطيلات. و كاينين طرقان قافزين كتر ديال حساب التيساع لي معتامدين على لحساب التفاضلي ؤلا لانطيڭرال. تاريخياً، التفاضل و التكامل تطورو نيت باش يحسبو التيساع ديال شكال تسطارية ماشي منتاضمة ؤلا معوّجة.

السطوح لي معوّجة ف تلاتة د لأبعاد و بسيطة (بحال السطح ديال كورة)، تاهوما كاينين طرقان باش كيتحسبو لي كانو معروفين من لوقت د ليونانيين لقدام. السطوح لمعقدين كيعتامد لحساب ديال التواسع ديالهوم على لحساب التفاضلي ب 2 متغيرات ؤلا كتر.

## صيغات د لحساب
### مضلع كيما كان
يلا كان عندنا مضلّع ماكيتقاطعش معا راسو (بسيط) عندو n راس، و لإحداتيات الديكارطية ديال الريوس ديالو معروفين (x_i,  y_i) (*i*=0, 1, ..., *n*-1) التيساع ديالو كايتّحسب ب الصيغة د السيور (لمعروفة تا ب صيغة التيساع ديال ڭاوص)، لي هيّ:

A = \frac{1}{2} \Biggl\vert \sum_{i = 0}^{n - 1}( x_i y_{i + 1} - x_{i + 1} y_i) \Biggr\vert

بحيت ملي *i*=*n*-1 كاتّعتابر *i*+1 مودولو *n يعني 0.*

#### مستطيل
وصلة=https://en.wikipedia.org/wiki/File:RectangleLengthWidth.svg|بديل=A rectangle with length and width labelled|تصغير|التيساع ديال مستطيل هوّ <math>A = l \times w</math>
أبسط صيغة ديال حساب التيساع هيّ ديالت لمستطيل لي هيّ:

A = l \times w

يلا كان لمستطيل عندو طول و عرض متساويين l = w = s كيتسمّى كارو ؤلا مربع و التيساع ديالو:

#### متوازي لأضلاع
باش نحسبو التيساع ديال متوازي لأضلاع إما كانقسّموه ل جوج متلتات، ؤلا كانحوّلوه ل مستطيل، باش نحصلو على الصيغة:

A=\frac {1}{2} bh \times 2 = b\times h
[وصلة=https://en.wikipedia.org/wiki/File:ParallelogramArea.svg|تصغير|دياڭرام كيبيّن كيفاش نقدرو نحوّلو [متوازي لأضلاع ل مستطيل، و هاكا كاتبان الصيغة باش كايتّحسب التيساع ديالو A=b\times h]]

## مصادر


تصنيف:تسطار
تصنيف:مقالات فيها مصدر و 3000 بايت
عزيز داودة

**عزيز داودة**: (بالفرانساوية Aziz Daouda)، خلاق فرباط نهار 15 ماي 1951، مدريب ألعاب لقيوى وجراي مغريبي شحال هادي.

## مسيرتو

### مسيرتو فلقراية
تزاد عزيز داودة فحي ديور الجامع الشعبي فالرباط. من بعد ما كمل قرايتو ليبتدائية والتانوية والجاميعية، ستفاد من واحد لابورس باش يمشي يتابع قرايتو فواحد لمعهد سميتو Fizica Bucuresti ف رومانيا، جاب من هاد لمعهد عام 1977 ديبلوم التعليم العالي فالسبور تخصص ألعاب لقيوى. وبعد ما كلس شوية فلمغريب مشا عاود لكاندا فعام 1980 باش يتابع قرايتو فجامعة مونتريال فعلوم النشاط البدني، وجاب منها ماجستير فسيولوجيا جهد.

### لكاريير
خدم عزيز داودة فبزاف ديال لمناصيب ولمسؤوليات لداخل وبرا ديال لمغريب، سوا فهادشي اللي متعلق بالتدريب سوا فتسيير وحتى التدريس، فمن بعد ما تكلف ببزاف ديال المهام ف وزارة شباب ورياضة كشاف د سيرفيس ومن بعد مدير ديال رياضات، تعين فعام 1994 مدير تقني ديال الجامعة لملكية لمغريبية ديال ألعاب القيوى، ف 1999 تختار كأفضل تكنيسيان فلعالم من عند لتيحاد دولي لألعاب القيوى، وفعام 2006 تعين مدير تقني ومدير ديال التنمية عند لايتحاد لإفريقي لألعاب القوى.

عام 2015 تنتاخب ضمن لجنة تقنية ديال لتيحاد الدولي ديال ألعاب القيوى مع ولاد بلادو نوال المتوكل وخالد السكاح. زيادة على السربيس ديالو الإدارية والتسييرية اللي كانت فبزاف ديال لموؤسسات لمغريبية ولإفريقية، فعزيز داودة خرج عرام ديال البحوت، كيما سبق ليه خدم أستاد جامعي فلمعهد الملكي لتكوين لأطر، زيد عليها ليشراف ديالو على بزاف ديال تظاهورات الرياضية اللعالمية اللي تنضمات فلمغريب بحال بطولة لعالم للعدو ريفي اللي كانت ف مراكش فعام 1998 وبطولة العالم ديال ألعاب القيوى للفتيان اللي حتى هي كانت فنفس المدينة عام 2005، وجائزة الحسن الثاني الكبيرة ديال الماراطون الدولي لمدة عشر سنين.

## لإينجازات والجوائز ولأوسمة
كتنعت ديك لوقيتة فاش كان عزيز داودة كيشرف على ألعاب القيوى لمغريبية بلعصر الذهبي، حيت كيرجع لفضل ف تدريب بزاف ديال لأبطال لمغاربة اللي جابو ميداليات دهبية وديال النقرة ولبرونزية فبزاف ديال لمولتقيات لعالمية وعلى راسهم سعيد عويطة لحائز على لميدالية دهبية ف سباق 5000 ميترو في لألعاب لأولمبيا بلوس أنجلوس عام 1984 وهشام الكروج بطل العالم ف مسافة 1500 سنة 1997 و2003 واللي فاز عاود بجوج ميداليات أولمبية ديال الدهب ف مسافة 1500 ميترو و5000 ميترو ونزهة بدوان بطلة لعالم ف 400 ميترو. وحسنة بنحسي مولات النقرة فلألعاب لأولمبيا ف أتينا عام 2004 ف مسافة 800 ميترو وبرونزية بكين سنة 2008 وصلاح حيسو مول لبرونزية ديال 10 آلاف ميترو ف دورة أطلانطا 1996 وميدالية ديال الدهب ف بطولة العالم فإشبيلية 1999 ف مسافة 5000 ميترو وجواد غريب اللي ربح دهبية لماراطون ف بطولة لعالم فباريس سنة 2003 وهلسنكي 2005 وميدالية ديال النقرة ف الألعاب الأولمبيا ف بكين عاصمة الشينوا سنة 2008.

هاد لكاريير طويلة، مكنات عزيز داودة من بزاف د لجوائز ولأوسيمة، أهمها الوسام الرياضي ووسام ليستحقاق الوطني من لمليك الراحل لحسن التاني ووسام من جيهة الرئيس الكنغولي دونيسا سونغيسو ووسام من لاتيحاد دولي لألعاب لقيوى. زيد عليها بزاف ديال تكريمات من شلا جمعيات وهيئات رياضية وصحفية.

## مصادر

تصنيف:صفحات بها مراجع بالفرانساوية (fr)
تصنيف:صفحات بها مراجع بالنݣليزية الميريكانية (en-us)
تصنيف:صيانة CS1: لغة غير مدعومة
تصنيف:ناس حيين
تصنيف:ناس تزادو ف الرباط
تصنيف:زيادة 1951
تصنيف:مقالات فيها مصدر و 3000 بايت
محمد الجم

**محمد الجم** (خلاق ف سلا نهار 3 غشت 1948)، هو مومتيل مغريبي بان بواحد الفرقة سميتها "القناع الصغير" وبالضبط ف مسرحية السلاحيف عام 1970، وكيتعتبر عام 1975 أهم محطة ف لكاريير ديالو، حيت أسس مع سميات معروفة بحال عزيز موهوب و مليكة العماري، فرقة لمسرح لوطني، اللي قدمات مسرحيات ناجحة بحال «وجوه الخير»، «قدام ربح»، «ساعة مبروكة»، «جار ومجرور»، «الرجل الذي».

## حياتو
ف عام 1970، لتاحق محمد الجم بفرقة «القناع الصغير» ديال نبيل لحلو، وشارك ف مسرحية «السلاحف»، وهي أول مشاركة ليه كفنان پروفيصيونيل، من بعد داكشي خدم مع أحمد الطيب لعلج ف بزاف ديال لمسرحيات أشهرها «قاضي لحلقة»، ولايني عام 1975 كان هو أهم محطة فمسيرتو لمهنية، حيت أسس مع وحدين خرين بحال عزيز موهوب، مليكة العمري و ناس خرين فرقة المسرح الوطني، اللي قدمات عروض ناجحة بحال «وجوه لخير»، «قدام ربح»، «ساعة مبروكة»، «جار ومجرور»، و «الرجل الذي».

النجاح اللي حققاتو الفرقة كيرجع بزاف للخبرة اللي جمعها هاد لفنان لكوميدي، حيت كان هو مول النصوص المسرحية لأشهر العروض اللي قدمتها لفرقة، فهو اللي ألف أول مسرحية ليها بعنوان «وجوه لخير»، جات من بعدها أعمال خرة كتر من عشرين، 9 منها كتبها لفرقة لمصرح لوطني.ومن المصرح للتلفزيون، دخل لجم تعابير جديدة جعلاتو نجم كوميدي كبير، حيت قدم أول سلسلة فكاهية بعنوان "عائلة سي مربوح"، جات من بعدها سلسلة سير حتى تجي، ومن بعد جات "جوا من جم" اللي قدمها ف شهر رمضان من عام 2010 تبعتها سلسلة "لعام طويل" سنة 2011.

## خدايمو

* 
* ''محمد الجم'' على موقع السينما.كوم

## مصادر

تصنيف:زيادة 1948
تصنيف:ناس تزادو ف سلا
تصنيف:مقالات فيها مصدر و 3000 بايت
تصنيف:مومتيلين مغاربا د لقرن 21
تصنيف:ناس حيين
تصنيف:مومتيلين د تلفازة مغاربا
تصنيف:ناس د سلا
جامعة الأخوين

**جامعة الأخوين** هي جامعة مغربية عمومية عندها تدبير مستاقل، كان الترتيب العالمي ديالها 2904 ف عام 2010، على حساب المجلس الوطني للبحوث فالصبليون. هاد الجامعة كاينة فالأطلس المتوسط، ف مدينة إفران، و معروفة بالجمال د لبني ديالها، كيف ما مجهزة مزيان مقارنة بالجامعات المغربية لأخرى.

## أصل السمية
كاترجع السمية ديال الجامعة للملوك المرحومين الملك السعودي فهد بن عبد العزيز والملك المغربي الحسن الثاني، حيت ساهمات السعودية فتمويل لبني ديال هاد الجامعة. وثّق لينا مؤرخ المغرب و مدير الوثائق الملكية الأستاذ محمد عبد الوهاب بن منصور «بلي الملك الحسن الثاني كان الهدف ديالو هو يأسس جامعة عالمية كاتعبر على السلم والثقافة والتعايش بين ڭاع اللغات الأجناس والديانات...» 

## التأسيس
تأسسات الجامعة ف 25 يوليوز 1992 على يد الملك الحسن الثاني اللي بغى يأسس ملتقى ديال الحضارات و مركز علمي تايستقطب الطلبة والباحثين من العالم كامل.

## البنية
تصغير|307x307بك|جامعة الأخوين ف يونيو 2023
تجهزات الجامعة بڭاع التقنيات والتجهيزات الجديدة لي خلاتها تكون بمستوى الجامعات العالمية المعروفة. و تايوصل عدد الطلبة لي تايقراو فيها 1300 طالب تقريبا، من 17 دولة، و من ديانات مختلفة، و كايتوزعو على شعب مختلفة. الاختصاصات العلمية اللي كاتقرا فالأخوين كاتنوع بين العلوم الإنسانية و القتيصاد و لانفورماتيك. كاتعتامد جامعة الأخوين على لونڭلي كلغة للتواصل و للقراية. 

## المدارس والتخصصات

* **مدرسة إدارة الأعمال**

:* ليسونس ف إدارة الأعمال

:* برنامج التدريب فالضومين دالأعمال

:* ماسطر إدارة الأعمال

:* ماسطر العلوم ف العلوم المشروكة

* **مدرسة العلوم والهندسة**

:* درجات BSC/MSC

:* درجة ليسونس

* **مدرسة العلوم الإنسانية والإجتماعية**

:* ليسونس ف الفنون فدراسات التواصل

:* ليسونس ف الفنون فتنمية الموارد الإنسانية

:* ليسونس ف الفنون فالدراسات الدولية

:* ماسطر الفنون ف الدراسات الدولية و الديپلوماسية

:* ماسطر الفنون ف دراسات شمال إفريقيا و الشرق الأوسط

:* ماسطر الفنون ف الدراسات الإسلامية

## مراكز الدراسات
* مركز التنمية الأكاديمية
* مركز اللّغة
* مركز الإستشعار على لبعد و أنضمة المعلومات الجغرافية
* مركز الإدريسي للبحث

## مصادر


تصنيف:جامعات ؤ مؤسسات د تعليم لعالي ف لمغريب
تصنيف:إيفران
تصنيف:مقالات فيها مصدر و 3000 بايت
تصنيف:تأسيسات د 1995 ف لمغريب
دريس لمريني

**دريس لمريني** (تولد نهار 11 فبراير 1950 ف سلا) كتاتبي و مخرج مغريبي، د التيليڤيزيون و لأفلام. خدم لمريني لأغلبية د عمرو ف لقناة اللولا، و خرّج فيها بزاف د لأفلام و لبرامج لمعروفة بحال نغمواتاي.
## لإخراج ديالو
خرّج دريس لمريني بزاف ديال لأفلام و لبرامج، منّها:
### لأفلام د السينيما
* *ليلة غير عادية* (2016)
### لأفلام د التلفازة
* *بامو* (1983) 
* *لعربي بن مبارك* (2010)
* *عايدة* (2014)
* *لحنش* (2017)
* *لبنى و عمي لخضر* (2021) 
* *جبل موسى* (2022)
### لبرامج د التلفازة
* *وثيقة*
* *نغمواتاي*
## مصادر

تصنيف:موخريجين مغاربا
تصنيف:ناس حيين
تصنيف:زيادة 1950
تصنيف:بيوغرافيا د رجال
تصنيف:ناس تزادو ف سلا
سامية أقريو

**سامية أقريو** (تولدات نهار 28 ماي 1972) مومتيلة، سيناريست، مخرجة ومقدمة برامج مغريبية تولدت نهار 28 ماي عام 1972 ف مدينة شفشاون. شاركت ف بزاف د الأفلام و المسلسلات المغريبية، و تشتهرت عند الجمهور بسباب كلامها الزربان و لكنتها الشمالية.

## حياتها
سامية أقريو ف مدينة شفشاون ف لمغريب، حققت نجاح كبير و مهم ف التمثيل، طورت موهبتها بشكل كبير حتى ولات مشهورة فبزاف د البلدان ف العالم. تزوجت ب الفنان المغربي هشام التايك و عندها منو جوج ولاد محمد أمين و غالي.

كترجع الأصول ديالها ل أمازيغ غمارة و هادشي باين من كنيتها لي كتعني "الراس" باللهجات الأمازيغية.

## سيرة ديالها
ف عام 2002 خاضت تجربتها اللولة كمقدمة برنامج طبخ سميتو «شهيوة» فالقناة المغربية الثانية «دوزيم» لي كان كيبث من التنين ل الجمعة فوقيتة الظهر، والمدة تاع العرض ديالو كانت 13 دقيقة، كانت فهاد البرنامج كتستاضف الطباخين وكتقدم وصفات متنوعة د لماكلة، وف نفس لعام، شاركت أقريو فواحد الحلقة من المسلسل الكوميدي «للا فاطمة» لي عرضاتو لقناة الثانية فشهر رمضان. موراها شاركت فتقديم برنامج «أسر وحلول» وهو برنامج جتماعي كيناقش مشاكيل لأسرة المغربية فحال قضية أطفال الشوارع والمعاقين ذهنيا والأمهات العزبات. هاد البرنامج كان عندو بعد تثقيفي حيت ركز على عرض قضايا الأسرة لي هي نواة المجتمع ومكونها الأساسي، زيادة على كون البرنامج تعرض بداريجة. سامية شاركت فمسرحية «بنات لالة منانة» مع السعدية أزكون، و نورا الصقلي، و السعدية لديب، و نادية علمي، و هند السعديدي. قصة المسرحية مستوحاة من نص "بيت بيرناردا ألبا" للشاعر الصبليوني فيديريكو ڭارثيا لوركا. و شاركت فالنسخة التلفزيونية من المسرحية بنفس العنوان، مسلسل "بنات لالة منانة" ف جوج أجزاء، الجزء اللول تبث فرمضان 2012، و الجزء الثاني ف رمضان 2013، مع السعدية أزكون و نورا الصقلي، والسعدية الديب ،و نادية علمي، و هند السعديدي، و مريم الزعيمي، و ياسين أحجام، وهو مسلسل درامي مغربي كيحكي نظرة ربعة لبنات ف سن الزواج بالزواج برجل بوڭوص. و ف عام 2017، خاضت سامية أول تجربة ليها فالإخراج، وكان لعنوان د لفيلم ديالها "العاطي الله" كان من بطولة رشيد الوالي و مريم الزعيمي، وخرجت الجزء 2 من مسلسل سر المرجان. و ف عام 2021، تكرمت ف الدورة ال14 للمهرجان الدولي لفيلم المرأة ف سلا.
## أعمالها

* البحث عن زوج امرأتي 2 (فيلم) 1996
* كيد النسا 1999
* النية تغلب 2000
* أنا وياك (سيتكوم) 2004
* ماريا نصار (مسلسل) 2004
* محاين الحسين (فيلم) 2005
* أنا وياك 2 (سيتكوم) 2005
* رمانة وبرطال 2005 - 2007
* رحيمو 2007
* راس المحاين (فيلم) 2009
* الحسين والصافية 2011
* مسرحية بنات لالة منانة
* الدار البيضا يا الدار البيضا 2008
* مسلسل بنات لالة منانة 1 2012
* مسلسل بنات لالة منانة 2 2013
* الخواسر 2015
* نجمة وقمر 2015
* L'homme qui brodait des secrets
* Le café de la plage
* Au-delà de Gibraltar
* Le harem de Mme Osmane
* سر المرجان 2016
* مسلسل سر المرجان الجزء 2 -2017
* فيلم آخر الفرسان
* فيلم السعيدية (ضيفة شرف)
* سيتكوم الدرب 2018
* 2019: الدار المشروكة
* 2020: مسلسل ياقوت وعنبر
* 2022: مسلسل صافي سالينا
* 2022: مسلسل بغيت حياتك

## مصادر

تصنيف:مومتيلات د تلفازة مغريبيات
تصنيف:مومتيلات د لأفلام مغريبيات
تصنيف:بيوغرافيا د نسا
تصنيف:مومتيلة مغريبية
تصنيف:زيادة 1972
تصنيف:ناس حيين
تصنيف:ناس تزادو ف شفشاون
تصنيف:مقالات فيها مصدر و 3000 بايت
تصنيف:ناس د شفشاون
طاجين الحلو

**طاجين الحلو** ؤلا **طاجين لحم بالبرقوق** هو نوع من الطواجن لمغريبية لي كاين تا ف دزاير، و كيجمع بين الحلو والمالح، و بين البرقوق و اللحوم و المروزية و لعطرية من السكيجنبير و الزعفران و لقرفة و لبزار. و هو طبق تقليدي مغريبي كيتحضر بزاف ف العيد و لأعراس و لمناسبات، و كيتعتابر من أشهر لأطباق ف لمغريب.

## ف لكتوبا
ذكر المفكر و الفيلسوف الجزايري مالك شبل ف كتابو "Dictionnaire amoureux de l'Algerie":" طاجين لحلو طبق أصلو مغريبي...جوج مدراسات (د لكوزينة) كيپارطاجيو هاد الطبق، لمغريبية و الدزايرية، و بجوج بيهوم كيصرعوه".

## لمكونات

**لبرقوق:**

* البرقوق محيد منو لعظم
* 3 معالق كبيرة د الزبدة
* 4 معالق كبيرة د السكار
* 2 كيسان د لما

**الزواق:**

* ربع كاس لوز محمر
* 2 معالق كبيرة د زنجلان محمر

## طريقة طياب

# حط الزيت و السمن و البصلة، مع اللحم و عود القرفة ف طاجين على نار هادية، و حرك المكونات حتى تدوب البصلة و يطيب اللحم شوية.
# من بعد زيد التومة ل الطاجين، عاد لقزبور و المعدنوس و السيكنجبير و لبزار و لكركم و الزعفران مع التحريك لمستامر.
# كب لما حتى يغمرو المكونات، خلي الطاجين على نار هادية حتى يغلى لما و يطيب لحم مزيان.
# من بعد ما يطيب لحم هزو ب معلقة و خلي المرقة ف الطاجين حتى تخثر.
# غسل لبرقوق و حطو ف كسرونة على نار هادية و كب لما فيها مع السكار و الزبدة و لقرفة، و فاش يتعسل البرقوق حيدو.
# و ف لخر حط اللحم ف طبق التقديم، و سقيه بالمرقة و زينو بالبرقوق المعسل واللوز والزنجلان. ؤلا تقدر تخلي اللحم ف الطاجين و تزيد عليه لبرقوق.

## مصادر

تصنيف:كوزينة د لمغريب
تصنيف:مقالات فيها مصدر و 3000 بايت
تصنيف:كوزينة د إفريقيا
تصنيف:كوزينة عربية
تصنيف:كوزينة د جزاير
سلو

**سلو** ولّا **سليلو** (، أسلّو) هي حلوى مغريبية مشهورة كتحضر ف المناسبات الكبيرة بحال رمضان و لعيد و السبوع. كتكوّن أساسا من الدقيق لمحمر و اللوز و الجنجلان و السكار و الزبدة، و كتختلف طريقة تحضيرها من منطقة لأخرى، حتى السمية كتختلف شي مناطق كيقولو عليه السْفْوف و أخرى كتقول عليه التْقَاوْت، وكيتصاوب بزاف ف شهر رمضان.

## التاريخ
كيرجع أقدم تدوين ل وصفة سلو لكثر من 9 قرون، و بالضبط ف لقرن 12 ف عهد لمرابطين، تدكر ف كتاب «نزهة المشتاق في اختراق الآفاق» للجغرافي المغربي الإدريسي السبتي لي عاصر الدولة المرابطية، وكان سلو ولّا أسلو بالأمازيغية، ماكلة خاصة بقبيلة لمتونة الأمازيغية لي حكمات لمغريب و لأندلوس شحال هادي، و كيقول الإدريسي ف الصفحة 224 عن لمتونة:"وجل طعامهم وأحفله الطعام المسمى بالبربرية "آسلوا" وهو أنهم يأخذون الحنطة فيقلونها قليا معتدلا ثم يدقونها حتى تعود جريشا ثم يمزجون العسل بمثله سمنا ويعجنون به تلك الحنطة على النار ويضعونه في مزاود لهم فيأتي طعاما شهيا وذلك أن الإنسان منهم إذا أخذ من هذا الطعام ملء كفه وأكله وشرب عليه اللبن ثم مشى بقية يومه ذلك لم يشته طعاما إلى الليل."

## لمكونات

* 2 كيلو د جنجلان محمر و مطحون
* 5 حبات د المسكة الحرة
* 3 معالق كبار د النافع مطحون
* 3 معالق كبار من حبة حلاوة مطحونة
* 3 معالق من القرفة المطحونة
* 400 غرام من السكار ڭلاصي
* كيلو د اللوز
* كيلو و نص د الدقيق البيض المحمر
* 250 ڭرام د الزبدة
* 250 ڭرام د العسل
* شوية د الملحة

## طريقة التحضير

# ف مقلا كبيرة، قلي الدقيق مزيان و حركو حتى يتحمر.
# غسل الجنجلان ب لما مزيان، و قليه ف مقلا خرة و خليه حتى يبرد عاد طحنو ف لمولينيكس.
# ومن بعد، سلق اللوز مزيان ف نار هادية، و قشرو و قليه ف شوية تاع زيت حتى يتحمر عاد طحنو.
# ف زلافة كبيرة، خلط الدقيق و السكار مزيان عاد زيد اللوز، ليانسون، لقرفة، لمسكة الجنجلان المطحون و الملحة ل الدقيق و خلطهم مزيان.
# ذوب الزبدة ف كسرونة، و زيد عليها لعسل خليها تبرد شوية عاد زيدها بشوية بشوية ف خليط ل الدقيق.
# عجن خليط دقيق بيديك بزوج مزيان حتى تجانس لمكونات. ومن بعد فاش غتسالي قدمو بالطريقة لي بغيتي.

## مصادر

تصنيف:كوزينة د لمغريب
تصنيف:مقالات فيها مصدر و 3000 بايت
تصنيف:كوزينة عربية
تصنيف:حلوى تاع لمغريب
ياسير الزناڭي

**ياسير الزناݣي** (بالفرونصي: **Yassir Zenagui**) مزيود ف 1970 ف طانجة. هو سياسي، ؤ مهندس ؤ رجل أعمال (businessman) مغربي. كان وزير السياحة ؤ الصنعة التقليدية من يناير 2010 حتال دجنبر 2011 ف الحكومة د عباس لفاسي. حيت ما كان منتامي ل حتى شي حزب، فا قرر يلتاحق ب حزب التجمع الوطني د لأحرار. ف 6 دجنبر 2011، عينو الملك محمد السادس مستشار د الديوان الملكي.

## القراية
ياسير الزناݣي كمل القراية الجامعية ديالو ف المدرسة العالية د لانفورماتيط إليكطرونيك ؤطوماتيك École Supérieure d’Informatique Electronique Automatique ف پاري اللي تخرّج منها كا مهندس ؤ خدا منها ديپلوم فالهندسة د لانفورماتيك فالتخصص د الدكا الصطيناعي ف 1995. من بعدها غادي يشارك ف مشروع بحتي فالابو د الشكال ؤ الدكا الصطيناعي Le LAboratoire FORmes et Intelligence Artificielle (**LAFORIA**) اللي هو عبارة على مركز وطني د البحت فالدكا الصطيناعي.

## الكاريير
ياسير الزناݣي بدا الكاريير ديالو مع صوصييطّي جينيرال Société Générale (پاري) كا مهندس د الفينونص (الموديليزاصيو الماطية د المنتوجات المديريڤيا ب فائدة). موراها ولّى تريدر د المنتوجات المديريڤيا. شد المنصب د نايب الرايس ؤ مدير مكلّف د لاكتيڤيطّي د التريدين ف بنكة الاستسمار د صوصييطّي جينيرال *Société générale investment banking* ف لندن. موراها غادي يتعيّن مدير د التحكيم ف التريدين د المنتوجات المديريڤيا الفينونص العالمية Trading Arbitrage Produits dérivés Global Finance فالدويتشا بانك Deutsche Bank ف لندن. هو عاوتاني الفونضاطّور ؤ المدير د ݣروپ صيينا *SIENNA GROUP* ف لندن - صندوق د لاستتمار فالسياحة - بغرض المعاونة فالدينامية القتيصادية بينات المغريب ؤ البلاصة الفينونصية د لوندن.

ياسير الزناݣي خدا ب صيفتو وزير د السياحة "الجائزة الدولية 2010 د السطراطيجي ؤ ليبداع" على ود التصاويب ديالو ل الرؤية د 2020 د السياحة فالمغريب.

## الحياة السياسية
ياسير الزناݣي بدا الحياة السياسية ديالو كا لامنتامي ؤ من بعد غادي يقرر يلتاحق ب حزب التجمع الوطني د لأحرار. ف يناير 2010 غادي يعينو الملك كا وزير د السياحة ؤ الصنعة التقليدية فالحكومة د عباس الفاسي الفهري. غايبقى فالمنصب ديالو ل مدة عامين كاملين حتال دجنبر 2011. ف 6 دجنبر 2011، الملك محمد السادس غادي يعيّنو مستشار د الديوان الملكي. المنصب اللي غايبقا فيه حتال دابا ؤ غايرافق الملك ف بزاف د الجولات الديپلوماسية برا المغريب.

## مصادر

تصنيف:زيادة 1970
تصنيف:ناس تزادو ف طانجا
تصنيف:سياسي مغريبي
تصنيف:وزير مغريبي
تصنيف:مقالات فيها مصدر و 3000 بايت
تصنيف:ناس قراو ف ليسي ديكارط
تصنيف:ناس حيين
تصنيف:مغاربا ف لبيزنيس
تصنيف:ناس د طانجا
قلدة كيماوية

[وصلة=https://en.wikipedia.org/wiki/File:Phosphorus-pentoxide-2D-dimensions.svg|تصغير|302x302بك|تمتيل ف جوج أبعاد د لقلدة لكيماوية ديال [پينطوكسيد لفوسفور P4O10]]
**لقلدة لكيماوية** (ب النڭليزية **chemical structure**) ديال موليكيلة هيّ لقلدة ف لفضاء ديال الدرات لي كيكوّنوها و الرابطات بيناتهوم. مول الشيمي كيحدّد لقلدة ديال شي موليكيلة ب تحديد التسطيرة ديالها، و يلا كان مومكين، تا لقلدة لإليكطرونية. لقلدة لكيماوية كاتمتّل ف لعادة ب الصيغية لقلداوية لي كاتبان ب ڭراف مرسوم ديال الدرات (على شكل نقاطي) و الروابط بيناتهوم (على شكل خطوط بساط ؤلا مضوبلين على حساب النوع ؤلا لقوة د الرابطة). لعبار ديال الزوايا ؤلا لقنيتات بينات الروابط تا هيّ تقدر تلعب دور مهم. باش تّحدّد لقلدة لإليكطرونية كيخص يتحددو لوربيطالات (نقدرو تال واحد لحد نشبهوهوم ب لمدارات) ديال لإليكطرونات لي كاينين ف لموليكيلة.

أي موليكيلة كيما كانت تقدر مبدئيا تمتّل لقلدة ديالها، من أبسط وحدة بحال تاني لوكسيجين ل أعقد لموليكيلات بحال لپروتينات و لحمض النووي.

لهدف اللولاني ديال لملاقية د لقلدة ديال مركب كيماوي هوّ تحديد الطوپولوجيا ؤلا لپاطيرن و الدرجة د الترابط ديال لموليكيلات و الدرات. لهدف التانوي لي كاتطمح ليه هاد لعملية هوّ تحديد لإحداتيات ف تلاتة د لأبعاد ديال الدرات لي كيكوّنو داك لمركب.

## تاريخ
النضريات ديال لقلدة لكيماوية بداو كيتطورو من 1858، من عند باحتين ف الشيمي بحال ؤڭيست كيكولي، أرشيبالد سكوط كوپر، و أليكساندر بوتليروڤ. هاد النضريات طرحو لفكرة بلي الدرات مامحطوطينش بشكل عشوائي، مي مستّفين ف واحد لقلدة ف لفضاء تلاتي لأبعاد لي يقدر بنادم يدرسها و يحددها و يمتّلها.

## طرقان

صيغة مسرحة مستاوية ديال:
* لما:
 H - O - H
* لپروپان C3H8:
     H   H   H
     |   |   |
 H - C - C - C - H
     |   |   |
     H   H   H

* الطوپولوجيا لموليكيلية: كاتمتل لپاطيرن ديال الدرات و الترابطات بلا لمزايا التسطارية ديال لموليكيلة. نقدرو نمتّلو الطوپولوجيا لموليكيلية ب صيغة مسرحة مستاوية (ف جوج أبعاد). من بين الطرقان لي مخدّمين ف اللابو باش يحددو الطوپولوجيا لموليكيلية كاين:
** الصونيط النووي لمغناطيسي
** السپيكطروسكوپيا التحت-حمرا
** السپيكطروسكوپيا د لكتلة
* التسطار لموليكيلي: كاتمتّل التنضيم ف لفضاء ديال الدرات و لموليكيلات. طرقان مخبارية باش كاتحدد:
** الصونيط النووي لمغناطيسي
** السپيكطروسكوپيا التحت-حمرا
** الشعا إكس
* لقلدة لإليكطرونية: كاتمتل الشكل ديال لوربيطالات لي شادين لإليكطرونات. طرقان ديال تحديدها:
** لڤولطاميترية الدوّارة cyclic voltammetry
** صونيط د السپين لإليكطروني electron spin resonance
** سپيكطروسكوپيا إليكطرونية

## مصادر


تصنيف:شيمي
تصنيف:مقالات فيها مصدر و 3000 بايت
سناء عكرود

**سناء عكرود** (تولدات ف 18 نونبر 1980 ف مدينة تارودانت) هي مومتيلة، وكاتبة سيناريو ومخرجة مغريبية، حظات بشهرة وطنية واسعة بسباب تقديمها لأعمال تاريخية من الترات لمغريبي مع لمخرجة فاطمة بوبكدي منها فيلم الدويبة، سوق النسا و سلسلة رمانة و برطال.

## دراستها
خذات سناء عكرود شهادة لباكلوريا، ودخلت لمعهد لعالي للفن لمسرحي و التنشيط الثقافي ف الرباط، ولكن لمعهد توقف بسباب لأشغال ولإصلاحات، فغيرت لوجهة مؤقتا لكلية لحقوق، و قرات فيها عامين، و عاودات تقدمت لمعهد و تقبلات فيه. و ف عامها الرابع ف لمعهد، ختارتها لمخرجة المغربية فاطمة بوبكدي ل بطولة فيلمها التلفزيوني "الدويبة" فا رفضات لقناة الثانية سناء عكرود حيث هي غا طالبة و مامعروفاش عند لجمهور لمغريبي، ولكن لمخرجة أصرت فا قبلوها.
## حياتها لخاصة
ف 2009 تزوجت سناء عكرود ب لممثل ولمنتج لمغريبي محمد مروازي و ولدات معاه زوج ولاد "زينة" و "المهدي"، راجلها كان عندو طفل خر من طليقتو لمخرجة ليلى التريكي. ف 2019 علنت سناء ف حسابها ف إنسطاڭرام طلاقها من راجلها بعد 10 سنين ديال الزواج. لكنهم رجعو لبعضياتهم من بعد.
## أعمالها
### لأفلام

* 2000: للأزواج فقط
* 2003: الدويبة
* 2006: عبدو عند الموحدين
* 2006: للأزواج فقط
* 2006: عرس الذيب
* 2007: غروب الشمس
* 2007: صمت الريح
* 2008: سوق النسا
* 2009: إحكي يا شهرزاد
* 2010: محطة الملائكة
* 2010: أحمد كاسيو
* 2011: الفصول الخمسة
* 2011: هي داري
* 2013: الطُعم
* 2015: خنيفيسة الرماد
* 2020: ميوبيا
* 2020: قصر نظر


### لمسلسلات


* 2004: موعد مع المجهول
* 2005 - 2007: رمانة و برطال
* 2007: شريكتي مشكلتي
* 2010: عقبة ليك
* 2017: مومو عينيا
* 2019: البهجة ثاني


### لبرامج


* مباشرة معكم
* صباحيات دوزيم
* كاميرا النجوم
* عتاب

## لجوائز
* جايزة أحسن إنتاج درامي لفيلم «الفصول الخمسة»
* جايزة أحسن دور نسائي ف مهرجان مكناس لفيلم تلفازة لمغريبية
* جايزة أحسن دور نسائي لمسلسلي عقبة ليك ورمانة وبرطال
* جايزة أحسن فيلم و جايزة لجنة تحكيم لخاصة و جايزة تنويه لتشخيص سناء عكرود ف الدورة 36 لمهرجان سينمائي دولي لرؤى أفريقيا لفيلمها ميوبيا.
## مصادر

تصنيف:مومتيلات د تلفازة مغريبيات
تصنيف:مومتيلات د لأفلام مغريبيات
تصنيف:بيوغرافيا د نسا
تصنيف:مومتيلة مغريبية
تصنيف:ناس حيين
تصنيف:زيادة 1980
تصنيف:ناس تزادو ف تارودانت
تصنيف:مقالات فيها مصدر و 3000 بايت
هند بنجبارة

**هند بنجبارة** (تولدات عام 1992 ف مدينة فاس) هي مومتلة مغريبية، شاركت ف لعديد من لأفلام و لمسلسلات لمغربية.

## حياتها
تولدت هند ف عام 1992م ف مدينة فاس، و نتاقلات مع عائلتها لقرية أوطاط لحاج ف بولمان. لتاحقات ف عام 2010 ب لمعهد لعالي للفن لمسرحي وتنشيط ثقافي ف الرباط و تخرجات منو عام 2014. و بدات مسيرتها لفنية ف التمثيل ف نفس لعام، و من ديك ساع شاركات ف بزاف د لأعمال التلفازية و السينمائية الناجحة.

عاشت تجربة زواج فاشلة سالات بطلاق، و تزوجت مرة خرى من راجل فرانساوي.

## بعض أعمالها
شاركات هند بنجبارة ف بزاف د لأعمال السينمائية و التيلفزيونية و لمسراحية.

### مسرح
* سحت الليل.

### لأعمال سينمائية
* 2013: لفيلم لوثائقي «عصفورة الوادي».
* 2018: لفيلم سينمائي طويل «رقصة الرتيلاء».

### الأعمال التلفزيونية

## جوايز
جايزة ف "مهرجان المسرح الاحترافي بالبيضاء" على الدور النتوي ف مسراحية "سحت الليل".

## مصادر

تصنيف:مومتيلات د تلفازة مغريبيات
تصنيف:مومتيلات د لأفلام مغريبيات
تصنيف:بيوغرافيا د نسا
تصنيف:مومتيلة مغريبية
تصنيف:ناس حيين
تصنيف:زيادة 1992
تصنيف:ناس تزادو ف فاس
تصنيف:مقالات فيها مصدر و 3000 بايت
جمال دبوز

**جمال دبوز** (تولد ف باريز نهار 18 يونيو عام 1975) هو مومتل كوميدي فرانساوي مغريبي أصلو من تازة. كينظم كل عام ف مراكش مهرجان ضخم سميتو مهرجان مراكش للضحك.

## حياتو
تولد جمال دبوز من أسرة مغريبية مهاجرة من تازة، عاشت عائلتو أوضاع صعبة بزاف ف فرانسا، و كان جمال من بين خوتو الستة معروف بالشغب ديالو. ف يونيو عام 2014، نشرت مجلة كلوزر ليستة د الشخصيات لفرانساوية لي معندهاش ديپلوم د لبكالوريا، كان جمال دبوز واحد منهم، حيت علاقتو مع لمدرسة كانت متوترة بزاف، و هادشي كان قبل ما يكتاشف عالم لفضاء لمسرحي ديال لمدرسة و يولي تلميذ لمعلم "ألان دوجوا" الملقب ب "بابي".

ف 17 يناير عام 1990، تعرض جمال هو وصاحبو لحادت مأسوي فقد فيه صاحبو بعدما ضربو تران، أما هو فوقعات ليه إصابة خطيرة ف ذراعو ليمنى. بعد لكسيدة بعام حصل جمال على جائزتو اللولة و هي "النجمة الذهبية للمسرح لإرتجالي". و ف عام 1995، عطاه جون فرانسوا بيزو وجاك ماساديان فقرة يومية على راديو "نوڤا"، ومن بعد ولا تيلفزيوني على قناة "پاريس اللولة" و قدم فقناة كانال پلوس عرضو لفردي لول لي رفعو ل صدارة نجوم لفكاهة لفرنساوية. وبعد تجارب متواضعة ف السينيما، حقق ظهور قوي ف فيلم "زونزون" للوران بونيك عام 1998، ثم ف فيلم "السما، الطيور.. و مّك" ديال جمال بنصالح ف نفس العام. و تزادو النجاحات ديالو مع لفيلم لي حطم أرقام قياسية ب لقاعات لفرنساوية "أستيريكس و أوبيليكس: مهمة كليوپاطرا" ديال ألان شاباط عام 2001، و من بعد دار عرضو لفردي "مية ف لمية دبوز" ف لخر تاع 2003، ولا ف الطوپ ديال فن التقشاب ف فرانسا.

## زواجو
تزوج جمال دبوز ب ميليسا ثوريو و هي صحفية و مقدمة أخبار ف قناة إخبارية فرانساوية. تقام لعرس ف عام 2008 ف مدينة مراكش، ف واحد الرياض عتيق تاع الدبوز، ستدعى فيه كبار شخصيات و مشاهير لفن و السياسة و الرياضة، و ختار صاحبو زين الدين زيدان باش يكون وزيرو الشاهد ف ليلة لعرس. لكن ميليسيا تعرضت ل نتقادات كبيرة و عنصرية من عند لفرانسيس حيت تزوجت بمومتل أصلو مغربي، وتهموها بلي جابت لعار لفرانسا حيت تزوجت بواحد معاق ؤ ماشي فرانساوي.

## لأعمال
شارك جمال دبوز ف بزاف د لأعمال.
### ف التمثيل

* 2001: فيلم "Amélie".
* 2005: فيلم "Angel-A".
* 2006: فيلم "Days of Glory".
* 2008: فيلم "Asterix at the Olympic Games".
* 2010: فيلم "Outside the Law".
* 2011: فيلم "Chicken with Plums".
* 2011: فيلم "360".
* 2012: فيلم "HOUBA! On the Trail of the Marsupilami".
* 2013: فيلم "La marche".
* 2013: فيلم "Homeland".

### ف لإنتاج
* 2019: فيلم "Queens of the Field".

### ف لإخراج
* 2015: فيلم "Animal Kingdom: Let's Go Ape".

## لجوايز
* 2002: ترشح لجايزة أفضل ممثل لدور ثنائي ف جايزة سيزار على فيلم "أميلي".
* 2003: ترشح ل جايزة أفضل ممثل لدور ثنائي ف جايزة سيزار على فيلم "أستريكس وأوبليكس: مهمة كليوپاطرا".
* 2004: حصل على جايزة "ديك لكريستال" من قيبال لمجتمع لفرانساوي ف بلجيكا.
* حصل على جايزة أفضل مومتل ف مهرجان كان السينمائي سنة 2006 على فيلم "أنديجين" *Indigènes*.

## مصادر

تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:مومتيلين د لأفلام مغاربا
تصنيف:ناس حيين
تصنيف:زيادة 1975
تصنيف:ناس تزادو ف باريز
تصنيف:مقالات فيها مصدر و 3000 بايت
تصنيف:فرانساويين من أصل مغريبي
تصنيف:مومتيلين مغاربا د لقرن 20
تصنيف:مومتيلين مغاربا د لقرن 21
تصنيف:كوميديين مغاربا
ليلى العلوي

**ليلى العلوي** (تولدات ف 10 يوليوز عام 1982 ف باريز) مصورة مغريبية فرانساوية. توفات ف 18 يناير عام 2016 ف بوركينا فاصو.

## حياتها
تولدات ف فرانسا ف 10 يوليو عام 1982 لأب مغريبي و أم فرانساوية، تلقات تعليمها التانوي ف ليسي ڤيكطور هيڭو ف مراكش، و ختارت تعلم فن التصوير ف جامعة مدينة نيو يورك و حصلت على ليصونص لعلوم ف لفوطوڭرافيا، و بعدها توجهت لأوروپا و موراها ل ميريكان قبل ما تستقر ف لمغريب عام 2008. و كانت كتسافر بصورة منتاضمة ل بيروت و باريز.

ستوحت من لمصور لميريكاني روبرت فرانك و مصور لغرب لميريكاني ريتشارد أفيدون سلسلتها لفوطوڭرافية (المغاربة) لي كتجمع عدة پورطريات موخودة من لحومات لمغربية باش توضح لوجه لحقيقي د لمغريب.
## موتها
تصابت ليلى العلوي بلقرطاس فاش كانت فواحد لقهوة تاع كاپوتشينو ف 15 يناير 2016 ف هجمات بوركينا فاسو، كانت كتحضر ديك الساعات ل واحد الروپورطاج ل صالح منظمة لعفو الدولية، ماتت ب ثلت يام بعدما مشات ل السبيطار ف 18 يناير 2016.
## نشاطات

### لمعارض
#### 2008-2010

#### 2011

#### 2012

#### 2013

#### 2014

#### 2015

### مهراجانات أفلام و فن الڤيديو
#### 2014

#### 2015

## مصادر

تصنيف:بيوغرافيا د نسا
تصنيف:زيادة 1982
تصنيف:ناس تزادو ف باريز
تصنيف:وفيات 2016
تصنيف:مقالات فيها مصدر و 3000 بايت
تصنيف:فرانساويين من أصل مغريبي
تصنيف:مغاربا تقتلو ف لخاريج
تصنيف:مصوير مغريبي
جبل ياڭور

**جبل ياڭور** ولا **هضبة ياڭور** هي هضبة مغربية كاينة نواحي مدينة مراكش، لعلو ديالها تايتفاوت بين 2300 و 2700 متر على البحر، و كاتنتامي لسلسلة جبال الأطلس الكبير الوسطاني. هاد لبلاصة هي من أهم المواقع الأثرية فالمغريب، حيت فيها نقوش على لحجر كاترجع لما قبل التاريخ. كاتنتامي الهضبة إداريا لجماعة تغدوين، إقليم الحوز، جهة مراكش أسفي.

## الموقع الأثري ديال جبل ياڭور
تايمتد هاد الموقع الأثري على مساحة 4000 هكتار، فإقليم الحوز، و فيه عدد كبيرا من النقوش الأثرية كاتفوت 2000 نقش، أشهر واحد فيها هو النقش المعروف "بلوحة الشمس". الخبراء تايقولو أن هاد النقوش كاترجع ل 1500 قبل الميلاد، و كاتوتق للهجرة ديال القبائل الرعوية لجبال بسبب التبدال ديال المناخ، و حيت هاد المنطقة شبعانة معادن، لي تخدمات فالعصر البروزنزي. من بين الرموز لي توتقات فهاد المنطقة، رسومات لناس تايقنصو الحيوانات، و رسومات لحيوانات متوحشة بحال الفيل و وحيد القرن، و تا رسومات للأدوات بحال الخناجر والسيوف والرماح، كيف ما لقاو بعض النقوش كاتعبر على حروف أمازيغية بالحرف ديال تيفيناغ. الخبراء تايفتارضو أن المنطقة غايكونو فيها قبور من قبل التاريخ. تسجلات هاد المنطقة فالترات الوطني للمغريب باش التم الحماية ديالها من التخريب لي كاتعرض ليه، و باش تتأهل ترجع معلمة سياحية فالمنطقة عام 2012 مجموعة من السلفيين المغاربة خربو نقش من النقوش لي فهاد الموقع الأثري و لي معروف "بلوحة الشمس"، حيت تايظنو أن تجسيد للإله ديال الشمس.

## السياحة فجبل ياڭور
البنية التحتية ديال جبل ياڭور ضعيفة، فيها مسارات سياحية على الرجل ولا على لبهايم صافي. تايزورو السياح هاد المنطقة باش يشوفو الموقع الأثري، و تا الهواة ديال الرياضات الجبلية والتخيام، خصوصا ففصل الربيع حيث تاتكون المنطقة شبعانة رببيع و عيون دالماء و ضايات، و تايكون فيها الخيل الشبه بري. هضبة ياغور هي طريق ديال الناس لي تايطلعو لقمة جبل ميلتسن لي تايطل عليها والإرتفاع ديالو 3595 متر على البحر.

## السرحة
هاد المنطقة كاتخضع للنظام ديال أڭدال التقليدي دالسرحة، لي تايمنع السراحة يسرحو فهاد المنطقة فالبداية ديال فصل الربيع، تا كاتقرر الجماعة الوقت المناسب و تايطلعو ڭاع لقبايل دالمنطقة يرعاو، و تايخليو لبهايم ديالهم مطلوقين بحرية.

## السكان
هضبة ياڭور دايرين بيها بزاف ديال الدواور، السكان ديالهم من الأمازيغ. أما اللغة لي تايهضرو بيها الناس فالمنطقة، هي تامازيغت.

## المعرض دالتصاور

فيشي:Le plateau d'Yagour.jpg|alt=
فيشي:Platea Yagour, Agdal, Morocco2.jpg|alt=
فيشي:Le magnifique plateau d'Yagour.jpg|alt=
فيشي:Les gravures d'Yagour.jpg|alt=


## شوف حتا
* جبل كيسان
* جبل أمشاد

## لمزاود
* كتاب: المشاهد المنقوشة بالأطلس الكبير، رؤية أمازيغية للعالم - معهد البحث من أجل التنمية

## مصادر

تصنيف:جبل ف لمغريب
تصنيف:مقالات فيها مصدر و 3000 بايت
تصنيف:جغرافيا د جهة مراكش آسفي
تصنيف:جبال لأطلس
عبد لوهاب الدكالي

**عبد الوهاب الدكالي** (خلاق ف 2 يناير 1941) موسيقار مغريبي من لمطربين لكلاسيكيين لمغاربة لكبار. عطا حياتو الفنية كلها باش يمتع الجماهير بلمؤلفات ديالو اللي كتجمع بين الزجل المغريبي العميق، والموسيقى اللي نابعة من جدور، واللغة الفصحى هادي خمسين عام. كبر ف مدينة فاس، و قرا دروس ف لموسيقى و تمتيل و رسم من صغر ديالو. بدا حياتو لفنية عام 1957.

## مسيرتو
ف عام 1958، تلقى عبد لوهاب دكالي تدريب ف المسرح مع «فرقة لمعمورة» و تكلفو به أساتدة فرانساويين. و ف عام 1959، سجل أول أغنية ليه و اللي كانت «مول الخال»، و من بعد سجل أغنية «يا لغادي ف طوموبيل». وف عام 1962 قام بجولة لولى ديالو للشرق لعربي و من تم ݣلس مدة طويلة ف القاهرة.

## لأغاني ولأفلام ديالو

### لأغاني

ومن أغانيه الوطنية...

* العهد
* حبيب الجماهير
* العامل والفلاح
* رحلة النصر
* حبيبي يا وطني
* الزربية المغربية

### لأفلام

* الحياة كفاح
* رمال من دهب
* أين تخبئون الشمس؟
* الزر الأخضر
* أيام شهرزاد الجميلة
* خفايا

## لجوائز ولوسمة

* 1985:
* لجائزة لكبرى ديال دورة لولى لمهرجان لوغنية لمغريبية ف لمحمدية.
* 1991: تنتخب شخصية لعام لعربي من لهيئة ديال ليداعة لبريطانية ف لندون.
* 1993: لجائزة لكبرى ف دورة تانية لمهرجان لمغريب دولي ف مراكش.
* 1995: جائزة مدينة أتلانتيك سيتي لفخرية.
* 1996: حصل على لقب أفضل مبدع موسيقي من لجنة تحكيم مهرجان لقاهرة الدولي ديال لأغاني.
* 2001: حصل على اللقب لفخري لعميد لوغنية لمغريبية بمناسبة تقديم رباب أور.
* 2004: جاب لجائزة دهبية للفنون و لحرف من وزير ليتصال لفرانساوي جان جاك إيلاجون.
* 2004: شد جائزة ليستحقاق دهبية من جان پول تاني.
* 2004: شد ميدالية دهبية من ليستحقاق و تفاني لفرانساوي.
* 2005: عطاه بينيديكتوس سطاش ميدالية دهبية.
* 2006: لجائزة لفرانساوية لكبيرة للإنسانية.
* 2008: تعطاه مفتاح رمزي لمدينة فاس ف مهرجان للموسيقى لعالمية لعريقة.
* 2011: جاب دكتورا فخرية من بينيديكتوس سطاش.
* 2013: شد وسام لمكافأة لوطنية من درجة قايد، وتم تكريم ديالو من عند لڤاتيكان جوج مرات.

## شوف عاود

* محمد رويشة
* عبد الهادي بلخياط
* سعيد المغربي

## مصادر

## لينكات برانيين

* حوار خاص مع عميد الأغنية المغربية عبد الوهاب الدكالي 
* عبد الوهاب الدكالي على قاعدة بيانات الأفلام العربية.

تصنيف:زيادة 1941
تصنيف:ناس تزادو ف فاس
تصنيف:مقالات فيها مصدر و 3000 بايت
تصنيف:ناس حيين
تصنيف:ملحن مغريبي
تصنيف:ناس د فاس